Downloaded from YTS.MX
Official YIFY movies site: YTS.MX
Üdv!
VÁSÁROLJ!
Az előadás azonnal kezdődik.
Négy, három, kettő, egy.
A, B és C közös állás.
Az Amazon szabadalmaztatta az „egykattintásos vásárlás” kifejezést.
És Jeff... Ez Jeff ötlete volt.
Felhasználóiélmény-tervező vagyok. Tizenöt évig dolgoztam az Amazonnál.
Dolgoztam a termékoldalakon,
különböző kategóriákat vezettem be.
Nem volt olyan oldal a weboldalon, amihez ne nyúltam volna.
A rendszer arra lett kiépítve és optimalizálva,
hogy bármit meg tudj venni, amire csak szükséged lehet,
és még annál is többet.
LEMONDOM AZ AMAZON PRIME-OT
Te jó ég!
Amíg ott dolgozott, gondolt arra valaha is, hogy mi történik
a sok eladás után?
Nem.
Jött pár csomag.
Jó érzés új dolokat venni.
Ez nagyon fasza!
A gond az, hogy minden évvel
egyre többet fogyasztunk és termelünk,
és ennek van egy sötét oldala, amit senki nem akar látni.
Kitűnésre tervezve,
egy izgága generációnak.
Teljes mértékben manipulálva vagy. Ennek tudománya van.
Ez egy szándékos...
összetett
és precízen kialakított tudomány arra, hogy vásárlásra buzdítson.
Nemcsak az Amazon a ludas. A legtöbb nagyvállalat ezt teszi,
és minden trükköt bevetnek azért, hogy eltitkolják a valóságot.
Te jó...
Ezt nézd, haver! Tönkretették.
Én voltam az Adidas brandelnöke.
Sok vétek van a rovásomon, amiért vezekelnem kell.
Részese voltam olyan dolgoknak, amikről úgy érzem,
hogy jobban kellett volna megítélnem.
Vettem 500 darab iPhone-t!
Úristen!
Az Apple-nél kezdtem, majd csatlakoztam az Oculus alapítóihoz.
A cég védelme felülírta a lelkiismeret hangját a fejedben,
ami azt kérdezte:
„Biztos, jó ötlet ez?”
Bármit is csinálnak a nagyvállalatok, azzal sok embernek ártanak.
Ez nem pusztán csak szemét,
ezek káros anyagok.
Ezt isszuk és lélegezzük be, és mérgező.
Mint a Wall-E-ban.
A rengeteg tárgy, aminek a vásárlására buzdítanak,
az ebből származó hulladék mindenhol ott van,
és mindenkire hatással van a bolygón.
Ki is mondtam, hogy a fogyasztók
nagyon ki lesznek akadva, amikor rájönnek, hogy maguk is hozzájárultak a vesztükhöz,
de nem akarták meghallani.
Körülnéztem, és azon tűnődtem, hogy történhetett ez meg.
„És most mi tévők legyünk?”
Jöjjön a főcím!
VEDD MEG MOST: A SHOPPING-ÖSSZEESKÜVÉS
Üdvözöllek!
Sasha vagyok.
A személyi asszisztens, aki biztos tippeket ad arra,
hogyan lehetsz sikeres az üzleti életben.
Tudok egyedi tervezésű képeket készíteni.
Most jöjjön egy felgyorsított természeti felvétel!
Ez alatt az egyedülálló és szórakoztató interakció alatt
elsajátíthatod az öt legfontosabb leckét a profitmaximalizálás érdekében.
Illetve lesz egy meglepetés is azoknak, akik maradnak a végééig.
Első szabály.
Adj el többet!
Az eladás kulcsfontosságú a siker eléréséhez.
De a fogyasztóknak állandó motiváció kell a vásárolt mennyiség növeléséhez.
Szerencsére a divatipar tökéletes példát kínál
a gyors, öngerjesztő növekedésre.
Senkinek nem kell új pulcsi, se új póló,
se új cipő.
Rengeteg az opció, és a legtöbbünknek bőven van elég.
Kell egy nyomós érv arra, hogy miért akarunk mégis vásárolni.
AZ ADIDAS EGYKORI BRANDVEZETŐJE
Igazgatósági tagként ez volt az egyik legfontosabb teendő a listámon.
Mit mutatnak az eladási számaink,
és mennyi profitot termelünk?
Ha ez a két mutató nem állt jól, az nagy gond volt.
A sportcipő nagy üzlet Amerikában.
Csaknem félmilliárd pár fogyott a tavalyi évben.
Az Adidas bejelentette az úgynevezett okos cipőt.
Felmerül, hogy valamivel ki kell tűnnünk
a Nike, meg a Puma mellett. De nem erről van szó.
Új ötletek kellenek a fogyasztóknak.
Én feleltem minden termékért, a kommunikációért,
a digitális kampányokért és a stratégiáért is.
2014-ben az Adidas kivérzett, padlóra kerültünk,
minden rosszra fordult.
Ez volt a legnagyobb visszatérés a cég, talán az iparág történetében is.
Az Adidas részvényei óriásit lendültek.
Nézzék az Adidas részvényeit!
Egyik napról a másikra 7,5%-kal növekedtek.
Hogy nőttünk ekkorára? Ezen sokat gondolkoztam.
Szerintem több aspektus is szerepet játszott.
Először is
kell egy történet. Gondoljunk egy angol focicsapatra!
Szerintetek egy év alatt hány mezt használnak?
Nem csak azt, amiben játszanak. Ott a hazai mez, a vendégmez.
Különböző mezek különböző alkalmak ünneplésére.
Vajon miért csinálják ezt?
Ezzel teremtünk új vásárlási lehetőséget.
Az Adidasnál tudjuk, hogy a sportkultúra
nem ér véget a meccs végén a sípszónál.
Jelen van az utcán, a koncerttermekben,
az iskolák folyosóin.
Így elkezdtünk zenészekkel és művészekkel együttműködni.
Beyoncé Knowleszal.
Pharrell Williamszel.
És a történelem
egyik legellentmondásosabb művészével is, Kanye Westtel.
A történetmesélés kulcsfontosságú az iparágban
a fogyasztás növelése érdekében.
És ez az Adidas és az összes többi divatmárka célja:
vágyott tárgyak létrehozása.
Ebben nagyon jó a divatipar. Ismernek téged.
Ismerünk téged.
Sok időt töltöttünk kutatással, hogy megértsük a fogyasztókat.
És különböző üzenetekkel környékezzük meg őket.
Adidas. A Guccitól.
A karrierem során hozzájárultam ahhoz, hogy többet termeljünk és gyorsabban.
Nemcsak az Adidasnál. Ez minden divatmárkára igaz.
Majdnem 20 éve vagyok a szakmában.
Hat ingből egyet mi gyártunk, amit eladnak az USA-ban.
Az ügyfeleink a népszerű üzletláncoktól kezdve
a nemzetközi luxusmárkákig terjednek.
Eleinte két szezon volt, tehát amit legyártottunk,
azt hat hónapig árulták.
Manapság a fast fashion más márkákat is arra kényszerített,
hogy havonta új dolgokat dobjanak piacra.
Nincsenek hivatalos számok, de ha rákeresel,
látszik, hogy a Gap úgy 12 000 új terméket dob piacra évente.
A H&M 25 000-et.
A Zara 36 000-et.
És a SHEIN évente nagyjából 1,3 millió új terméket.
Szerintem ezek az online közzétett számok túl alacsonyak.
Pont múlt héten rendeltem.
- Talán havonta egyszer. - Legalább havonta egyszer.
Néha havonta kétszer.
Hol is kezdjem?
Évente százmilliárd ruhadarabot gyártunk le az iparban.
Százmilliárdot.
Ez valami elképesztő!
Hány ember él a világon?
Ez hány darab fejenként? Senki nem hord ennyi ruhát.
Ambíciózus voltam,
versenyző típus,
fegyelmezett, szorgalmas,
hangos.
Nagyon gyorsan értem el sikert a karrieremben.
Amikor rájöttem, hogy milyen következményeket generáltam az Adidasnál,
azt utána nem tudod elfelejteni.
Egyszerűen...
Nem tudod a végtelenségig áltatni magad.
Üdv újra itt!
Sokan kiábrándulnak a csúcsra vezető úton.
Te ne légy ilyen!
Jó szórakozást
a 19,2 másodpercnyi cuki macska- és kacsavideókhoz!
Úristen!
Ne feledd, a figyelemelterelés művészete kulcsfontosságú a sikerhez!
Új képsor: New York.
Fedjük fel a reklámok mögött rejlő üzeneteket!
VEGYÉL MÉG TÖBB FÁNKOT!
FOGYASSZ!
A fogyasztókkal való kommunikáció fontos része az eladás buzdításának.
VÁSÁROLJ!
De a profitmaximalizálás érdekében
fontos, hogy amint a fogyasztó vágyik egy termékre,
azt azonnal meg is tudja venni.
Minden másodperc számít.
Ne szabj határt a képzeletednek!
Ha el tudod képzelni, akkor létre is tudod hozni.
Nem csomagoltam be az ajándékod A házat se hagytam el
Nem is láttam az ajándékod Egy kattintással vettem meg
Nem mentem a plázába Nem vesztettem el egy napot rája
Hála az Amazon pont comnak
Amazon pont com
Akkoriban kezdtem ott dolgozni,
amikor lehetetlennek tűnt meggyőzni az embereket, hogy online vásároljanak.
De mókás kihívásnak tűnt a gondolat,
hogy valaki venne akár egy darab farmert is az interneten.
Gondoltam, elleszek két évet, mindent kitanulok, majd lépek.
De meglepően izgalmas volt.
Pörgős volt, és nagy kockázatokat vállaltak.
Gondoltam: „Igen, csináljuk!”
Ha volt egy ötleted, volt hozzá csapat, pénz, és nyomassuk!
Feltalálók voltunk. Megvannak a szabadalmak, jó móka volt.
Ott voltam az értekezleteken Jeff Bezosszal és négy másik emberrel.
Beszélhettem vele és vitába szállhattam vele.
Bár egy átlagos cowboykalapnak tűnhet,
valójában ez egy OSHA által jóváhagyott védősisak.
Nálunk van a világ legjobb kézi fúrógépe.
Jeffnek nincs türelme olyanokhoz, akik nála kevésbé intelligensek.
Tanúja voltam, ahogy földbe döngölte az embereket.
„Nem vagy okos. Ne járasd a szád!”
Eleinte Jeff rájött, hogy az emberek vennének könyveket, zenét,
filmeket és DVD-ket.
De az igazi pénzt az jelentené,
ha ruhákat és ételt is el lehetne adni online.
Én voltam a tervező,
aki piacra dobta a szépségrészleget, az ékszerrészleget, a ruházati részleget,
és ez egy új formája volt a vásárlásnak.
VEDD MEG EGY KATTINTÁSSAL!
Olyanokat mondtunk, hogy: „Ott akarunk lenni,
amikor legközelebb eszedbe jut a vásárlás.”
Például fekszel az ágyban, és azon gondolkodsz,
hogy kéne egy új répahámozó.
„Kell egy új párnahuzat, ez már régi.” Tök mindegy.
Bárhol is vagy, bármit is csinálsz,
ha eszedbe jut, hogy szükséged van valamire,
azt akartuk, hogy az Amazon ugorjon be.
„Ha varázslattal működne a rendszer, mit csinálna?”
Ha varázslattal működne a rendszer, olyan lenne,
hogy van egy futószalag, ami onnan, ahol a tárgy van,
egyenesen az ajtódig fut minél gyorsabban és zökkenésmentesebben.
Ez így annyira könnyű. És ez volt a lényeg, hogy...
minél kevesebbet gondolkodj kritikusan
a vásárlást illetően, amit véghez akartál vinni.
Ez egy egész tudomány.
Folyamatosan új stratégiákat dolgoztunk ki arra, hogy többet vásárolj.
Ezt mind tegnap éjjel kettőkor rendeltem.
Alig észrevehető módon befolyásoltuk a viselkedésed, és észre sem vetted.
Beraktunk például egy mondatot, amiben az állt, hogy:
„Ingyen szállítás 25 dolláros vásárlás felett.”
Az egyik esetben a „25 dollárt” narancssárgával írtuk.
Egy másiknál zölddel.
És így kilenc különböző dolgot tudsz egymás ellen tesztelni.
És volt elég forgalom a weboldalon ahhoz,
hogy kapjunk statisztikailag releváns adatokat
arra vonatkozóan, hogy melyik változata a mondatnak
hoz több pénzt.
A weboldal minden egyes pixeljét
teszteltük és folyamatosan optimalizáltuk.
VEDD MEG EGY KATTINTÁSSAL!
És az Amazon egy egész rendszert épített ki arra,
hogy a weboldal
a színek és termékek tökéletes kombinációja legyen,
hogy valószínűsíthető legyen, hogy veszel valamit.
KOSÁRBA HELYEZ
Ha csak arra gondolunk, hogy egy ember mennyit vásárol,
és ezt megszorozzuk azzal,
hogy hányan vásárolnak az Amazonhoz hasonló helyeken...
KOSÁRBA HELYEZ
Úgy éreztem, hogy jobbá tettem a vásárlást,
és hogy ezáltal könnyebb lett megtalálni egy csodás darabot.
Nem gondoltam arra, hogy milyen következményei lesznek,
ha egyre hatékonyabban működik majd a gépezet.
Szerintem nem is gondoltunk rá, hogy mi lesz ezzel a rengeteg cuccal.
Új képsor: műanyag zacskó száll a szélben.
Ne feledd, ha többet akarsz eladni, többet is kell termelned!
Sokkal többet.
Szerintem érdekes lenne most megnézni pár konkrétumot.
Képzeld el a globális termelés mértékét a megnőtt online kereslet kielégítéséhez!
Képzeld el 2,5 millió cipő legyártását óránként!
Régen volt egy kis szünet.
Gondoljanak bele!
Ha az embernek fel kell állnia, beülni a kocsiba,
elmenni a boltba,
megkeresni a terméket a polcokon.
Majd hazamenni.
Ez sok munka.
De ha csak egy gombot kell megnyomnod,
és megjelenik a küszöbödön,
persze, hogy többet fogsz vásárolni.
Képzeld el 68 733 telefon gyártását óránként!
Képzeld el 190 000 ruhadarab gyártását percenként!
Csodálatos!
Képzeld el 12 tonna műanyag gyártását minden másodpercben!
VÁSÁROLJ!
Az egyik legnagyobb multinacionális céget vezettem, a Unilevert.
A Unilever a háztartási cikkek egyik legnagyobb gyártója.
Samponok, mosószerek.
Naponta 3,5 milliárd fogyasztóhoz jut el.
Szerintem itt nem a fogyasztó a bűnös.
Persze, fogyasztanak, na de miért?
Mert erre bátorítják őket.
VÁSÁROLJ!
Ha valamit kidobunk, igazából nem dobjuk ki.
Nem szűnik meg létezni.
Csak valahova máshova kerül ezen a bolygón.
És egyre több következménnyel jár.
Gratulálok az első szabály elsajátításához!
Nagyon jól haladsz,
és készen állsz a profitmaximalizálást új szintekre vinni.
Hamarosan
megtanítom, hogy lehet irányításod a termékek felett vásárlás után.
És hogyan befolyásold, hogy a fogyasztók mikor váltanak új verzióra.
Ezzel egy lépéssel közelebb kerülsz a meglepetéshez is.
Hurrá!
SZEMETELJ TÖBBET!
Szemetelj többet!
Egy mesterkurzusért a profit érdekében generált szemétről,
hasznosnak találhatod további anyagok megtekintését.
Képzelj el egy villanykörtét a Broadwayen, ami régies hangon beszél!
Üdv!
Úgy hallom, én egy nagyon exkluzív klub tagja vagyok,
mert több mint 100 éves vagyok, és még mindig ragyogok.
Nincs már sok a fajtámból, az biztos.
Mondhatjuk, hogy túl jól működtünk.
Fenekestül felfordult a világunk 1925. január 15-én.
Az volt a végzetes nap, amikoris a Phoebus kartell létrejött.
Idő visszatekerése.
Visszamegyünk...
A legnagyobb izzógyártók felsővezetőinek csoportja
összeesküdtek, hogy megrövidítik az életünket
a profit maximalizálásának érdekében.
A gyakori csere ösztönzése végett
minden izzót 2500 óráról
1000 óra használatra rövidítettek le.
Ezzel rengeteg felesleges hulladékot termelve.
A dicsőséges szemét.
Tervezett elavulásnak nevezték.
Ez manapság már nem összeesküvés.
Olyan termékek gyártása, amik gyorsan elromlanak vagy elhasználódnak,
már általánossá vált szinte minden iparágban.
Kezdve a ruháktól, amik csak pár mosásig bírják,
az elektromos fogkeféken át, melyeknek nem cserélhető az eleme,
a nyomtatókig,
amelyek nem működnek tovább, pedig van bennük tinta.
Bármit nyomtatok, nem nyomtat rendesen.
Új nyomtatót kell vennem. Ennek már annyi.
Pedig csak hároméves!
Mára a tervezett elavulás
a sikeres vállalkozások alappillérévé vált világszerte.
Létrehoztunk egy terméket,
amely az eredeti ötletünk legmegfontoltabb evolúciójának mondható.
Az Apple elgondolása az volt,
hogy a termékei az első naptól tökéletesek.
A tökéletlenségeket eltöröltük, ezzel gyönyörű átmenetet biztosítva
az anyagok között,
és egy makulátlan, tükörszerű felületet.
Az volt a cél, hogy legyen egy tökéletes átmenetű, lezárt tárgy.
Nem akarjuk, hogy a pár évvel ezelőtti Apple-terméket használd,
azt akarjuk, hogy vedd meg ezt az új, tökéletes modellt.
Vedd az újat, a régi kuka!
Szórakoztató elektronikával foglalkozom több mint egy évtizede.
Az Apple-nél kezdtem,
csatlakoztam az Oculus alapítóihoz, ott én vezettem a hardverrészleget.
Még 2009-ben csatlakoztam az Apple-hez.
A szüleim alagsorában laktam pár hónapig, aztán felvettek az Apple-höz,
és elkezdtem szoftvert írni nekik,
amiből később lett a FaceTime.
Ez örökké meg fogja változtatni a kommunikációt.
Lehetett látni a varázslat apró kis parazsait eltemetve a kis...
Ott voltam mint friss diplomás egy mérnöki csapatban,
de már akkor is megvolt az a cél, ami manapság is,
egy olyan termék kialakítása, ami remek felhasználói élményt kínál.
Még akkor is, ha ennek léteznek elég negatív mellékhatásai is.
És iPhone-nak fogjuk nevezni.
A mai napon...
A mai napon az Apple újraálmodja a telefont.
Elég durva, de ezeknél a nagyvállalatoknál
a középpontban mindig a termékbevezetés áll, az a pillanat.
Ez mindig ugyanígy megy az Apple-nél a nagy beszédekkel.
Új szintre emeljük a tétet.
Ma bemutatjuk az iPhone 3G-t.
Több országban kell értékesítenünk az iPhone-t.
És minden soron következő iPhone-nál
az eredeti iPhone ötletéből merítkeztünk.
És mivel az Apple ezt nagyon sikeresen csinálta,
a világ többi szórakoztató elektronikai cége
leutánozta ezt.
A Galaxy Note 8.
Ha laptopot vagy okostelefont gyártasz, amiből minden fogyasztónak már van egy,
ott az üzleti modell arra épül,
hogy a fogyasztónak le kelljen cserélnie a régi készülékét.
Négy, három, kettő, egy!
Így működik a gépezet. Tervezel egy terméket,
majd legyártod, reklámozod,
piacra dobod,
a fogyasztó használja,
aztán hulladékká válik.
Elméletileg
naponta 13 millió telefont dobnak ki, ami egy elképesztő, felfoghatatlan szám.
És ha belegondolunk, összességében
mindenki lecseréli két-három évente.
Bár hihetetlenül fejlett és drága tárgyak,
ami bizonyos szempontból
ez ipari kapacitásunk csúcspontja,
mégis tulajdonképpen eldobható tárgyak.
Én ha ebbe belegondolok,
úgy vélem, hogy ez egy minden lehetséges szempontból hibás rendszer.
Ne feledd!
A folyamatos új termékek megjelenése arra ösztönzi a fogyasztókat,
hogy eldobják a régit.
Ez elengedhetetlen a növekedéshez.
Sajnos lesznek majd, akik meg akarják tartani,
vagy megjavítani a cserére készenálló termékeket.
Ezeket az embereket erősen le kell erről beszélni.
Kyle Wiens az iFixit alapítója és vezérigazgatója,
amely egy alkatrészeket
és javítási kézikönyveket kínáló cég több ezer kütyühöz.
Régen a javítás volt az első gondolat. Voltak javítási kézikönyvek, alkatrészek,
és az elmúlt 30 évben ez szisztematikusan eltűnt az életünkből.
Ez egy eldobható termék.
Használod két évig, majd veszel egy újat.
Ez nem jó.
Azt hittem, ha nem javítunk meg valamit, az azért van, mert nem lehet,
vagy nem éri meg.
De azért nem javítunk, mert az ügyvédek arra törekednek,
hogy megfosszák a világot a tudástól.
Még mindig kapunk szerzői jogot sértő eltávolítási kérvényeket az iFixitnél.
A minap is kaptam.
Elküldtük őket a picsába.
Nem csak az a gond, hogy a cégek eltitkolják a javítási információkat.
Eleve úgy tervezik a termékeket, hogy sokkal nehezebb legyen megjavítani.
Az Apple nem akarja javítani az iPhone-t.
A hátlapot felnyithatatlanná tervezik.
Kicserélték a gyakori Phillips-csavarokat úgynevezett pentalobe csavarokra.
Miért kellett kicserélni?
Az Apple nem akarja, hogy hozzáférjünk a hardverünkhöz.
Így végül az Apple több készüléket fog eladni,
mert le kell őket cserélni.
Ez a saját termékük, nem lehet minőségellenőrzést kiszabni rájuk.
A helyzet egyre rosszabb. Egyre több olyan céget látunk,
amelyek már összeragasztják a telefonokat és laptopokat,
ami nagyon megnehezíti a javítást.
Van egy termékkategória, ami rengeteg frusztrációt okoz,
ami sajnos nagyon népszerű,
ez az AirPod és más Bluetooth-os fülhallgatók.
Mindkét fülhallgatónak van aksija, és a töltődoboznak is van.
Lehetetlen felnyitni, és kicserélni bennük az akkumulátort.
Az aksik elhasználódnak úgy 18 hónap, pár év után,
és utána kénytelen vagy újat venni.
Ez ördögi.
Én egy békés ember vagyok, de ez a fülhallgató radikalizált.
Botrányos.
Ezt az Apple vezette be és terjesztette el,
és kivette a fülhallgató-csatlakozót a telefonból.
Így mindenki kénytelen volt megvenni ezt.
És az Apple-nek külön felelőssége van,
mert amerre ők mennek, az ipar apraja és nagyja követi.
Egyszerűen elképesztő mértékű a sok elhallgatott hazugság a termékekről.
Ezeknek a cégeknek a marketingesei az orrunknál fogva vezetnek.
Ahogy mi futunk a fogyasztói társadalom futópadján,
addig ők az egyre növekvő profit futópadján szaladnak.
Az Apple lett az első cég,
aki egy billió dolláros piaci kapitalizációval kereskedik.
Ha egyszer egy üzleti modell elkezd
a termék teljes körű lecserélése körül forogni,
ahelyett, hogy egy tartósabb termék lenne a cél,
utána nagyon nehéz ezt a folyamatot visszafordítani.
Ha te vagy a vezérigazgató,
és odamész az igazgatóság elé azzal,
hogy az évi 50 milliárdos bevételt évi 25 milliárdra csökkentjük,
akkor szépen kivezetnek az ajtón, és más lép a helyedre.
Köszönöm az elkötelezettségedet.
Kedvellek, és tetszik a szorgalmas hozzáállásod.
SZEMETELJ TÖBBET!
Ha jól van kezelve, a fogyasztói hulladék profitot jelenthet
a vállalkozásod számára.
De ha meg kell szabadulnod a termékektől,
a diszkréció kulcsfontosságú.
Nem szabad,
hogy a vevők lássák, hogy mit dobsz ki.
Soha.
Nézd ezt a táskát!
Nézd!
Mutasd a kamerával!
Te jó ég!
Többnyire a hulladékot kint hagyják a járdán, nyilvános helyen,
és így látszik,
hogy pontosan mit dobnak ki a cégek.
Ez itt mind csoki.
Ez is mind csoki.
Láthatjuk, hogy a cégek kidobnak tökéletes állapotú eladatlan termékeket
jóformán napi szinten.
De vannak bizonyos időszakok az évben, amikor ez megugrik.
Minden egyes ünnep után
hatalmas mennyiségű eladatlan áru válik vállalati hulladékká.
A Black Friday akciókért folynak a harcok.
A hétvégén több mint 226 millióan vásároltak az üzletekben és online.
Ott a Halloween.
Aztán jön a hálaadás.
Után gyorsan át kell váltani a karácsonyra.
Boldog karácsonyt!
Hanuka.
Vegyél még több játékot!
Hallottad ezt?
Majd jön a Valentin-nap.
A zacskó tele van Valentin-napi cuccokkal...
Aztán húsvét.
Szép a húsvéti cipőd, kisasszony!
Aztán ott a július 4-e, a munka ünnepe...
Aztán minden kezdődik elölről.
Egy befektetési banknál dolgoztam pár évig.
Sok minden volt, amit szerettem benne,
de az első számú prioritásod mindig a vállalat kellett, hogy legyen.
Reggel felkeltem, elsétáltam a metróig, majd be az irodába.
Sokszor este kilenc, tízig is bent voltam.
Majd taxival haza.
Aztán ugyanez a következő nap.
Azért mondtam fel,
mert valami olyat akartam csinálni, amit jelentőségteljesebbnek érzek.
Szerintem amit én látok, az a jéghegy csúcsa.
Lehangoló látni, hogy mennyi jó állapotú tárgyat dobnak ki.
Egy jógakerék.
De van, hogy még sötétebb dolgokra is fény derül.
Olyan szép!
Ez őrület!
Ezt teszik a feleslegessé váló árukkal.
Kiadják egy dolgozónak, hogy direkt tegye használhatatlanná.
Ezt azért csinálják, hogy ne lehessen eladni olcsóbban a terméket,
ami a vállalatok szerint rontaná a márka imázsát.
De ennek számos oka lehet, és szinte mindig
a profit maximalizálása áll a háttérben.
Kitettem egy videót, amiben megkérdeztem a kiskereskedelmi dolgozókat,
hogy kellett-e tönkretenniük ép termékeket.
És hogy használják azt, hogy: #KiskereskedelemKényszerített.
Akkor úgy tűnt, hogy átszakadtak a gátak.
Igen, a Barnes & Noble kávézóban dolgoztam.
Ki kellett nyitnunk a pékáruk zacskóját, mindet kidobni,
és nedves kávézaccot önteni rá.
A lejárat előtti napon kellett kidobni.
A Panda Expressnél a műszak végén
az összes ételt egybe kellett kevernünk,
megmérni, majd kidobni, hogy tudják követni a veszteséget.
A GameStopnál felkarcoltunk a CD-ket,
és egy csomó kiegészítőt ki kellett dobnunk.
Mindent tönkre kell tenned,
és ezt veszik is kamerával a kukáknál.
Miért nem lehet eladományozni a rászorulóknak? Ez baromság!
A Bath & Body Worksnél dolgoztam.
Problémák adódtak a kukázó hajléktalanokkal,
akik kihalászták a termékeinket
a kukából, miután kidobtuk őket.
Ezért a menedzserünk kitalálta,
hogy ki kell nyomnunk a tusfürdőket, krémeket a szemétbe,
mert „nehogy már a hajléktalanok a mi márkánkat használják”!
Szóval felmondtam.
REJTETT KAMERA
Ez az Amazon egyik legnagyobb brit raktára,
és minden évben tökéletes állapotú terméket milliói
kerülnek megsemmisítésre.
Egy korábbi dolgozó, aki nem kívánja felfedni kilétét,
megmutatja, hogy mire is kérik őket.
Péntektől péntekig
a célunk nagyjából heti 130 000 árucikk volt.
Az véletlenszerű, hogy mit kell megsemmisíteni.
Az Amazon játékokat dobott ki a szemétlerakókba.
FRANCIAORSZÁG 2018
Megerősítették, hogy az Amazon megsemmisít termékeket.
Ez a Lego-készlet 128 eurót ér.
Az Amazonnak olcsóbb volt kidobni ezeket,
mint megpróbálni szétosztani.
Friss becslések szerint a termék-visszaküldések,
főleg az Amazonnál,
kétmilliárd tonna hulladékért felelősek csak az Egyesült Államokban.
A termékgyártás
rengeteg globális felmelegedést okozó gázt bocsát ki.
Már tudjuk, hogy ez is hozzájárul a klímaváltozáshoz.
És ha úgy semmisítesz meg valamit, hogy az a tárgy vadonatúj,
az felfoghatatlan.
Nem jön ki a matek.
De ők ezt kiszámolták, és valamiért ez egyenlő a haszonnal.
Az ember abban szeretne hinni,
hogy a cég, aminek dolgozik, nem ördögi.
Akkoriban nem volt időm máson gondolkozni, csak azon, hogy tarthatom meg a munkámat,
és nevelem fel a gyerekeimet.
Homokba dugtam a fejemet.
De kezdtem rájönni, hogy... Hogy az Amazon nem...
nem pozitív a hatása a világra nézve.
Nincs olyan, hogy ingyen kaja...
Ha túl szép ahhoz, hogy igaz legyen, akkor lehet valami következmény,
vagy ár, amit tudtod nélkül fizetsz.
És előbb-utóbb előbújnak a csontvázak a szekrényből.
Egy nap pár barátommal iszogattunk egy bárban.
Mire az egyikőjük azt mondta:
„Maren, tudod, hogyan bánnak a dolgozóikkal,
és tudod, milyen káros ez a bolygónak. Hogy dolgozhatsz ott?”
Kellett valaki, aki ezzel szembesít.
Akkor jött el a pillanat, amikor emlékszem, hogy sírtam.
És mondtam, hogy: „Oké,
Tudom.
Igazad van, és muszáj...
Vagy tennem kell valamit, vagy ki kell lépnem.”
Jöjjön pár relaxációs kép!
Ne feledd, hogy mostantól kezdve
magasabb szintű elkötelezettségre és hitre lesz szükséged!
A fogyasztók megtartásához
el kell sajátítanod az igazság kreatív értelmezését.
HAZUDJ TÖBBET!
Harmadik szabály. Hazudj többet!
Érdekes, ahogy az emberek tekintenek a mai nagyvállalatokra,
mert jobban megbíznak a vállalatokban,
mint más nagy szociális intézményekben.
De ez a bizalom nem mindig megalapozott.
Emlékszem a „Coke on the Hill” reklámra,
hogy mennyire szuper volt.
De a Coca Cola részben így épített bizalmat a fogyasztóival az által,
hogy kihasználta az emberek környezetre irányuló szorongását.
A FÖLD NAPJA
Az a gond azzal, amikor a cégek a környezethez kapcsolják magukat,
hogy azt teszik, amit a marketingesek is:
vagyis felkeltik a figyelmedet a szép, fénylő dologra,
hogy ne lásd, amit a háttérben csinálnak.
Erre nincs is annál jobb példa, mint az, ahogy a szénsavas üdítők cégei
ontják a műanyagot, miközben váltig állítják,
hogy az újrahasznosítás mindent megold.
Fogyasztás után kérjük, hasznosítsa újra!
Az igazság viszont teljesen mást mutat.
Ahogy a Hatodik érzék című filmben a kisfiú azt mondja: „Halottakat látok,”
én mindenhol hazug címkéket látok.
Mémet akarok belőle csinálni. #hazugcímkék.
VEGYÉSZMÉRNÖK
Véleményem szerint, miután több ezer üzletben jártam,
és olyan gyárakat kerestem, amik újrahasznosítják a szemetet,
arra jutottam, hogy az újrahasznosítható címkék túlnyomó többsége hamis.
Dolgoztam a legnagyobb és legismertebb márkákkal,
amelyek cipőket, ruhákat és játékokat gyártanak.
Segítettem a cégeknek biztonságos, hatékony és környezetbarát módon
tervezni és gyártani.
És ezek a cégek keményen dolgoztak azért,
hogy a gyáraik hatékonyak legyenek, és ne ártsanak a környezetnek.
De amint a termék elkészült, és kikerült a boltok polcaira,
onnantól kezdve mossák kezeiket.
Úgy vannak vele, hogy onnantól kezdve már nem az ő felelősségük.
Jól láthatjuk, hogy a műanyag csomagolás mindenhol ott van a boltokban,
és a fogyasztók nem tudják elkerülni.
Az igazság az, hogy a legtöbb műanyag nem újrahasznosítható.
Itt egy példa egy termékre, ami használja az újrahasznosítható címkét
erre a lapos, műanyag fedélre, ami nem újrahasznosítható.
Ebben a témából mélyreható és széleskörű szakértelmem van,
és nem tudok csendben maradni.
Hol volt a vécépapír sora?
Itt van.
A cégek mindenre rányomják ezt a nyilas ábrát
jó nagyban,
erre a rengeteg műanyag csomagolásra,
ezzel meggyőzve a fogyasztót, hogy újrahasznosítható.
Így bűntudat nélkül megvehetik, és bedobhatják a szelektív kukába.
Minden szuper...
A csomagolásra vonatkozó szabályok lazák.
Szóval engedj szabad utat a kreativitásodnak!
Baromi mindegy, hogy mit írsz rá,
mert a következmények minimálisak.
Példák mutatása.
Hatos számú műanyag.
Ahogy a fogyasztók értik:
ez a termék újra és újra felhasználható.
Valódi jelentés: a terméket begyűjtik, majd szétválogatják,
mielőtt eltemetik
vagy elégetik.
Beváltható a boltban.
Ahogy a fogyasztók értik:
szánj rá egy kis időt, hogy jó polgár légy!
Valódi jelentés: a boltok összegyűjtik a hulladékot,
majd továbbadják,
végül valószínűleg eltemetik vagy elégetik.
A következő szimbólumok szinte jelentéktelenek.
De általuk a fogyasztók bűntudat nélkül vásárolhatnak,
hiába végzi a hulladék a föld alatt, vagy elégetve.
Világ szinten kevesebb mint 10%-át hasznosítjuk újra a gyártott műanyagoknak.
Szóval nagy hiba azt ismételgetni,
hogy a megoldás a műanyagszennyezésre az,
ha többet hasznosítunk újra.
A megoldás az, hogy kevesebb műanyagot kell gyártani.
Ezek nem újrahasznosíthatók.
Ez sem újrahasznosítható.
Szemét.
A termékgyártó cégek azzal győzködnek,
hogy vásárolj csak minél többet,
mert ha újrahasznosítasz, akkor nem lesz baj.
De a műanyaghulladékok hegyei
a világ minden táján bizonyítják, hogy ez nem igaz.
Egyszerűen nem tudjuk újrahasznosítással fedezni
azt a rengeteg terméket, amit meg akarnak vetetni velünk.
Ne feledd!
Amint a terméket eladták és felhasználták, onnantól már nem a te felelősséged.
Ne aggódj,
vásárlás után a termékek ellesznek egyedül is.
Jöjjön egy fikcionális rövidfilm egy csipszes zacskó életéről!
Drámai zene.
Szívósnak lettem tervezve.
Alkotóim fémből és műanyagból szőttek,
egy áthatolhatatlan burkot képezve.
De brutálisan kiraboltak.
Majd eldobtak, és sorsomra hagytak.
De én nem adtam fel.
Beutazom a világot,
hozzám hasonlók után kutatva.
Ne sírjatok értem!
Ki fogok tartani.
Képsorok a termékről tíz év múlva.
Száz év múlva.
Az ételcsomagolás fantasztikus.
Egyéb példák hosszú életű, de potenciálisan káros termékekre:
táblagépek és telefonok,
szintetikus anyagból készült ruhák,
különböző típusú játékok.
Ha a fogyasztók aggódni kezdenek
ezen tárgyak vásárlása miatt,
egy egyszerű, félrevezető címke nem lesz elég.
Extrémebb módokon kell megnyugtatni a vásárlókat.
Ezt a módszert hívják zöldre festésnek.
Ez szinte mindig olcsóbbra jön ki, mint az igazi problémák kezelése.
Képzelj el egy olyan világot, ahol egy ruha
pozitív hatással lehet a bolygónkra!
A zöldre festés az, amikor egy cég úgy tesz, mintha érdekelné
a fenntarthatóság, de igazából... Mondhatom, hogy „tojik rá?”
De igazából magasról tojik rá.
Van, hogy egyszerűen csak a természetben forgatják a reklámot,
vagy gyerekekkel mondatják el a szöveget.
Tizenegy éves vagyok, és imádok szelektíven hulladékot gyűjteni!
Vagy egyszerűen csak sok zöldet használnak.
BOLTBAN BEVÁLTHATÓ
Minden termék, amit gyártunk, károsítja a bolygót.
Szerintem elég sok zöldre festés folyik.
Számomra ez a megtévesztést jelenti. Megfontoltan használom ezt a kifejezést.
Vigyáznunk kell, hogy kire mutogatunk,
mert azt hazugsággal vádoljuk.
Szóval ez egy erős vád.
Másfelől meg sok a zöld kívánság.
Ez alatt azt értem, hogy a cégek vezetői azt hiszik, amit tesznek, az elég.
Anyatermészet,
üdv az Apple-nél!
Milyen kint az idő?
A fogyasztók azért bíznak meg a nagyvállalatokban,
mert elhiszik, hogy megteszik ezt a sok pozitív dolgot.
Persze, vannak, akik tesznek jó dolgokat.
De nem olyan szinten, ami jelentős változást hozna.
A legtöbbjük nem.
Alexa, kapcsold le a villanyt!
A zöldre festés több szempontból is aljas.
Nem elég, hogy nem teszed azt, amit megígértél,
de ráadásul
még meg is nyugtatod az embereket.
VEDD MEG EGY KATTINTÁSSAL!
Eljött az a pont, hogy úgy döntöttem, muszáj megpróbálnom
változtatni a dolgok állásán.
Csapatot formáltunk más alkalmazottakkal.
Nyomást akartunk gyakorolni az Amazonra, hogy tegyen többet.
AMAZON-ALKALMAZOTTAK A KLÍMAVÉDELEMÉRT
Megbeszélésre hívtak minket.
De kérték, hogy tartsuk titokban.
Nagyon agresszívek voltak. Nagyon...
Nem értettem, hogy mi ez az egész.
Azt mondtam, szeretnék tudni a gyerekeim szemébe nézni 20 év múlva.
Akkor csak azt gondoltam:
„Már tudom, hogy amit itt csinálunk, az nem fenntartható.”
Az Amazonnak nem voltak komoly céljai,
sem időbeli kerete, sem tervei.
Semmi nem utalt arra, hogy komolyan vennék az ökolábnyomukat.
Azt akartuk, hogy az Amazon készítsen egy céget átívelő klímavédelmi tervet.
Semmi sem olyan fontos a vásárlóink számára,
az egész világ számára, mint a klímaválság,
és mi messze le vagyunk maradva.
Szeretném hívni Jeff Bezost a színpadra, hogy közvetlenül beszélhessek vele.
Én képviselem 7700 alkalmazottját.
Mr. Bezos később érkezik, köszönöm.
Hallani fogja ezt a beszédet?
Feltételezem.
Használd a felháborodásodat,
mert a felháborodás tettekre késztet,
és a tettek szülik a reményt.
Az Amazon alkalmazottai sztrájkolni fognak a cég klímavédelmi tervének hiányában.
- Én ott leszek. - Ott leszek.
Ez lesz az első alkalom az Amazon 25 éves történetében,
hogy a cég központjában dolgozó alkalmazottak
sztrájkban vesznek részt.
A sztrájk előtti estén az Amazon bejelentette a klímavédelmi ígéretét.
Jeff Bezos, az Amazon alapítója ígéretet tett,
hogy az Amazon lesz az egyik első cég,
ami teljesíti a párizsi klímaegyezményt tíz évvel a határidő előtt.
Kételkedtem benne, hogy az Amazon tényleg képes lenne-e akkora változásra,
ami kárpótolná az okozott károkat.
Nem tudom.
De igen, rohadtul számonkértem őket.
És ők ennek nagyon nem örültek.
Ne feledd!
Mindig járj egy lépéssel a kritikusaid előtt!
De bármilyen jól is teszed ezt, a fejlődésednek
mindig lesznek nehéz következményei,
melyeket meg kell tanulnod minimalizálni.
Gyere, megmutatom, hogyan!
Képzelj el évi 400 millió tonna műanyaghulladékot!
Képzelj el évi 50 millió tonna elektronikus hulladékot!
Miután tíz évig vezettem a Unilevert,
úgy éreztem, nagyobb hatást tudnék gyakorolni a világra,
ha otthagyom a multik világát.
Ha csak rövid távon vezetsz vállalatokat,
a részvényesekért...
és nem törődsz a tetteid negatív következményeivel,
ott valami nagyon nagy baj van.
Mégis pontosan amit csináltuk.
Képzeld el az évi hulladékmennyiséget 2050-ben!
Elárasztaná Tokió központját. A jelenlegi mennyiség duplája.
Ha úgy definiáljuk a sikert, hogy minél többet kell termelni,
és több profitot generálni, akkor sajnos
bajban vagyunk.
Ha a fogyasztók rájönnek a hulladékkal kapcsolatos problémákra,
az negatív hatással lehet a növekedésre.
Ezért aztán meg kell tanulnod hatékonyan leplezni ezt a problémát.
Ne hagyd, hogy meglássanak!
REJTS EL MINDENT!
Negyedik szabály. Rejts el mindent!
Látsz bármit, hogy honnan származnak? Bármilyen címkét, vagy...
Ezek közül a legtöbb Dell márka.
Mindenféle márka van itt.
Három az egyben faxok, nyomtatók, minden.
A hulladék James Bondjaként emlegetnek. Nem tudom, ez honnan jött.
A karrieremet a hulladék nyomon követésének szenteltem,
hogy lássuk, mi történik a cuccainkkal, amikor kidobjuk őket.
Hulladék mindig is létezett,
de nagyságrendekkel több lett, és sokkal mérgezőbb is,
és megmarad a környezetben.
Jelenleg épp 400 eszközt követünk nyomon.
Lapos LCD monitorokat szoktunk használni.
Teszünk bele nyomkövetőt például ide,
majd újra összerakjuk,
és elvisszük az állítólagos újrahasznosítóhoz.
Aztán meglátjuk, mi lesz valójában a sorsa.
Ez egy újrahasznosító üzem volt a német Drezdában,
ahol leadtunk egy monitort.
Követtük, ahogy Németországból Antwerpenbe szállították.
A hulladékkereskedők nagyon szeretik Antwerpent,
mert ott kevesebb a rendőri kapacitás.
Elvileg illegális
az ilyen elektronikai hulladékot külföldre szállítani,
de a cégek mindig megtalálják a kiskaput a szabályok körül.
Kérdeztük az exportőröket, akik azt mondták,
úgy jutnak át a vámon, hogy tesznek egy százdollárost
minden konténer ajtajára.
Ezt örömmel elvették, és mindent átengedtek.
A nyomkövető folytatta útját, és Thaiföldön kötött ki.
Itt látszik is sok-sok jel.
Megtaláltuk a Google Földön,
megvizsgáltuk, és végül odamentem.
THAIFÖLD
Amikor odaértem, borzalmas jelenet fogadott.
A munkások saját kezükkel zúzták szét az alkatrészeket.
Miközben rengeteg mérgező anyagot szabadítottak fel.
Erre senki sem gondol,
amikor tervezik ezeket a termékeket.
Az a személyes tapasztalatom,
hogy ha tervező vagy mérnök vagy egy ilyen cégnél,
sosem esik szó a hulladékról.
Nincs olyan megbeszélés egy új laptop, telefon vagy más eszköz tervezésénél,
hogy „beszéljük meg, mi lesz, ha ki kell dobni!”
Van pár konkrét emlékem beszélgetésekről
egy virtuálisvalóság-szemüveg tervezésénél.
Van benne egy akkumulátor,
ami úgy van rögzítve,
hogy ne lehessen kicserélni, hogy tovább lehessen használni.
És tudom, hogy ott az időzített bomba
világszerte több millió VR szemüvegben,
amik e-hulladékká fognak válni, javítás lehetősége nélkül.
És érzem a felelősségemet ebben.
Amikor egy eszköz használhatatlanná válik,
egyre mélyebbre süllyed le a hulladékláncon belül
a világ egy olyan régiójában, amely meg tudja semmisíteni az anyagot,
bár nem túl biztonságos módon.
Azért szállítják keresztül a Földön,
mert így ki tudnak használni egy gyengébb gazdaságot,
hogy olyasmit tegyenek, amit sokba kerülne helyesen elvégezni.
Ezért másra hagyják,
de ezek az emberek pénz helyett az egészségükkel fizetnek.
Elektronikai eszközök tartalmaznak nehézfémeket,
kadmiumot, ólmot, higanyt,
brómozott égésgátlókat,
amelyek számos problémát okozhatnak, például rákot.
Ez nem pusztán szemét. Ezek veszélyes hulladékok.
A fogyasztás mindig termel hulladékot.
Tehát fókuszáljunk valami viccesebbre!
Te jó ég!
És ne felejtsd el, hátra van a meglepetés!
Ne feledd, minél többet adsz el,
annál kreatívabban kell gondolkodnod a hulladékról!
Ez különösképp igaz a virágzó divatiparra.
Mutasd a sok innovatív megoldást a használt ruhákra!
Jöhet a beszélő cipő!
Hé, itt vagyok!
Mi a szitu?
Talán érdekel, hogy hogy kerültem ide.
Elmesélem. Én a szerencsések közé tartozom.
A gond az, hogy mivel műanyagból készültünk,
nagyon hosszú életet élünk.
A családom már mindent látott.
Apámat a chilei sivatagba küldték nyugdíjba.
Úgy tartják, látni az űrből.
De Mikey kuzint sajnálom a legjobban.
Őt eladományozták.
Azt hitte, új otthona lesz.
De felpakolták sok más cipővel, és átszelték vele a világot.
Amikor odaért,
rájött, hogy senkinek nem kellett.
Az emberek eladományozzák a ruháikat.
De a fejükben ez elvont, nem egy konkrét hely.
De nekünk, akik ott vagyunk a terepen,
az „el” az itt van.
TERVEZŐ
Imádok tervezni, de csak az egyetemen kezdtem igazán foglalkozni vele.
Nincs meghatározható stílusom. Mindig kísérletezek.
Ghánának csodálatos múltja van a tervezés, az innováció és a divat terén.
De az elmúlt tíz évben a ruhahulladék óriási problémává nőtte ki magát.
Sok márka arra bátorítja az embereket sok országban,
hogy adományozzák el régi ruháikat.
Selejteztem a ruháim közt,
és két zacskó ruhám van, amit kidobnék.
Ha beviszed régi ruháidat az H&M-be, újrahasznosítják őket,
és kapsz 15% kedvezményt új vásárlásnál.
Az eladományozott ruhák nagy része olyan helyekre kerül, mint Ghána.
A gond az, hogy olyan sok ruhát küldenek,
hogy nem tudunk mit kezdeni a mennyiséggel.
Így sokszor a ruhákat kidobják, vagy az eső kimossa a helyi strandokra.
Hegyek.
Túl sok ruhát hoznak be ide.
Ghána lakossága nagyjából 30 millió.
És 15 millió ruhadarab érkezik hozzánk hetente.
Abbahagyom a pofázást, és irány a H&M!
A márkák azt éreztetik az emberekkel, hogy: „Hű, de olcsó! Meg tudom venni.”
Bár csak pár mosást bír ki, még így is megéri az árát.
Bontsuk ki, és próbáljuk fel a Zara új Barbie-kollekcióját!
A márkák megváltoztatták a vásárlók gondolkodásmódját.
De a márkák nem gondolnak bele a teljes ciklusba.
Hogy mi lesz a kidobás után. És jelenleg nem felelősek érte.
Ötszáz dollárért rendeltem a SHEIN-en.
Ez a probléma mindenkit érint a Földön.
A poliészter egy olaj alapú műanyag.
A legnagyobb probléma, amit látunk
az, hogy amikor kimossuk a poliészterruhákat,
sok mikroműanyag kijön belőle.
Ami aztán beszivárog a vízrendszerünkbe,
ezáltal abba, amit megeszünk.
Kiderült, hogy mindenki műanyagot eszik.
Ez beépül a tüdő szöveteibe,
átjut a vérsejtjeink membránján.
Ha mikroszkóp alatt nézzük őket, ezek éles anyagok,
kemény szélekkel, vagyis felsértenek,
és gyulladást okoznak nem kívánt helyeken. Ami aztán betegségekhez vezet.
Srácok, ezt nem akarom elhinni!
Nézzétek, műanyag!
Jézusom!
Tudom, milyenek a márkák. Azt akarják, hogy az emberek ne lássák,
mi a valóság a terepen.
Elég legyen! Túl sok a ruha a világon.
Álljatok le, bassza meg!
Azt gondolhatnánk, hogy ha lenézek az utcára,
nem látok mindenhol hulladékot.
De a vizünk és a levegő is szennyeződik.
EGYESÜLT ÁLLAMOK
A hulladékban található vegyi anyagok
nem maradnak ott, ahova leteszik őket, a szemétlerakókban.
EGYESÜLT KIRÁLYSÁG
Ezek mérgező anyagok, amik beszivárognak a környezetünkbe.
És végül súlyos egészségügyi problémákhoz vezetnek.
Például neurológiai rendellenességekhez,
rákhoz, súlyos krónikus betegségekhez.
BOSZNIA
A hulladékot már nem lehet csak úgy a szőnyeg alá seperni.
Bár azt hiszem, sokak szeretnék, ha örökké rejtett maradna, de nem fog.
Nem lehet kivédeni.
Bemegy a levegőbe, a földbe, a vízbe.
Csak három lehetőség van.
Válassz!
Azt hiszem, az én személyes utam úgy írható le,
hogy: „Bocsáss meg, atyám, mert vétkeztem,”
tekintettel arra, hogy mit tettem a divatiparon belül.
Ha megnézzük a növekedést
a havi, a negyedéves, az éves eladásokban...
ez egy egyfajta...
fájdalmas körforgássá válik.
Ami bár neked és a családodnak biztosít egy csodálatos életmódot,
de ezt valahogy össze kell hangolni azzal, ami számodra fontos
mint ember.
Nem lehet a végtelenségig bújkálni a bűnrészesség elől.
Így végül tisztelettel lemondtam a pozíciómról 2019 végén.
Hogy abba fektethessem az energiámat
életem végéig, hogy segítek rendbe hozni a problémákat,
amelyekben talán részem volt...
Nem akarom elmismásolni. Amelyekben részem volt.
Most teljesen őszinte leszek.
A profitmaximalizálási stratégia
elkerülhetetlen környezeti átalakuláshoz vezet.
Három, kettő, egy...
De ne ijedj meg!
A folyamatos siker késlelteti majd a legszélsőségesebb hatásokat rád nézve.
Csak meg kell győznöd arról másokat,
hogy dolgozol a problémán.
Öt.
Irányíts többet!
IRÁNYÍTS TÖBBET!
Jöjjenek a színes fények!
Lassú távolodás az izgalom fokozása végett.
Bár nincs konkrét fizikai formám,
a kapcsolatunk ezen pontján
úgy hiszem, segíthet, elképzelni egyet.
Az ötödik szabályhoz
el kell sajátítanod a teljes irányítás finom művészetét.
Ne feledd, ha te irányítasz, a problémák egyszerűen megszűnnek.
Úgy hallottam, hogy a Földet az űrből látni
megváltoztatja a szűrőt, amin keresztül látod a világot.
Amikor lenézünk a Földre onnan a magasból,
a légkör szörnyen vékonynak tűnik.
A Föld abszolút véges és rendkívül törékeny.
Ne feledd!
Az irányítást a saját dolgozóiddal kell kezdened.
Ha őket megtanulod irányítani, onnantól kezdve biztos a siker.
Valahogy eljutottam arra a szintre,
ahonnan már a vezetői pozíció a következő lépés,
igazgató, és fentebb.
És láttam a...
a szintleírást ahhoz, hogy valaki igazgató lehessen. Egy oldal volt.
Jóformán az volt benne,
hogy: „Vállalja, hogy...
bármi áron támogassa a céget?”
Irányítani akarják a narratívát,
hogy csak egy hang legyen, ami mindenkinek elmondja,
hogy mit higgyenek.
„Klímavédő cég vagyunk.”
„Mi vagyunk a legjobb munkáltató a világon.”
És nagyon jók ebben az agymosásban,
és nem akarják, hogy bárki is megkérdőjelezze a narratívát.
Az Amazon a bolygót állítja a középpontba,
miután megszerezték az elnevezés jogát Seattle KeyArénájához.
Az Amazon klímavédelmi ígérete papíron jól hangzott.
De valójában mindössze
az eladott áruk 1%-át számolták bele az ökolábnyom-számításukba.
És az Amazon kibocsátása nőtt 40%-kal
a Jeff klímavédelmi ígéretét követő két évben.
Úgy éreztem, hogy a történelem jó oldalán álltam.
Egyre nagyobb nyomást gyakoroltunk a jelentősebb változásért,
és óriási volt a lendület.
Az Amazon még mindig segít olaj- és gázipari cégeknek
gyorsabban és több fosszilis üzemanyagot felfedezni és kinyerni.
Amíg ez így megy, addig az alkalmazottak fel fognak szólalni,
és sztrájkolni fognak.
Összegyűltünk a raktári dolgozókkal,
és úgy éreztük, nálunk az erő, hogy rákényszerítsük az Amazont,
hogy komolyan vegye a környezetvédelmi felelősségét.
Ami ezután történt, az elég megdöbbentő,
ugyanakkor várható volt.
Miközben a klímaváltozás okozta időjárási viszonyok több országban is
pusztítanak,
az Amazon fenyegeti az alkalmazottait.
A Guardian lehozott egy e-mailt, melyben az Amazon nyomozást indított
egyik alkalmazottja, Maren Costa ellen.
Egy átlagos munkanap volt, otthon dolgoztam.
Becsatlakoztam egy virtuális értekezletbe.
KÉREM, VÁRJON, A HÁZIGAZDA HAMAROSAN BEENGEDI
Felcsatlakoztam a videohívásra.
Egy HR-es ember volt,
akit nem ismertem.
Majd azt kérdezte...
„Rögzíti ezt a hívást?”
Mondtam, hogy nem. Mire ő:
„Mivel megszegte a belső szabályzatot, elvesztette a jogát,
hogy az Amazonnál dolgozhasson,
és azonnali hatállyal
megszűnik a munkaviszonya az Amazonnal.
Hívás vége.”
A HÁZIGAZDA FELFÜGGESZTETTE A HÍVÁST
Tizenöt évet dolgoztam ott,
és a karrieremnek egy pillanat alatt vége lett.
Miután kiléptem, kivettem egy évet.
De sokat gondolkodtam azon, hogy mit csináljak.
Úgy éreztem,
hogy egy nagy technológia cég
nem a megfelelő hely ahhoz, hogy változtatni tudjak azon a rendszeren,
amin kéne.
Nyomást kell rájuk gyakorolni.
Ezért aztán
kezdtem rájönni,
hogy az a hely, ahol a legnagyobb hatást elérhetném, az a kormányban lenne.
Szóval most indulok jelöltként Seattle városi tanácsába.
Ha néhányan megkérdőjelezik a világnézetedet,
úgy nehéz lesz megtartani az irányítást.
Semmi pánik!
Ha pontosan követted ezeket a szabályokat,
akkor mostanra már gazdag lettél.
Mosolygó, napszemcsis emoji.
Gratulálok!
Sikeresen teljesítetted
a lecke első öt szintjét.
A tanultak konszolidálására
a kutatások szerint egy dal a leghatékonyabb módszer,
hogy elraktározódjon az agyban.
A sikerre nagy veszélyt jelent,
ha egyedülálló ellenségeid összefognak.
Mindig maradj éber!
Jöhet a zene!
A céges világban
Ha ki akarsz tűnni
Jól figyelj a szabályokra
Melyeket most le fogok gyűrni
Egy, adj el többet
Mindig figyelj a megjelenésedre
- Kettő - Szemetelj többet
Ne figyelj az irigykedőkre
Üdvözlünk mindenkit ezen meghallgatáson
a javításhoz való jogról.
Próbáltam követni a szabályaikat.
Kértük őket szépen, de rájöttünk, hogy át kell írni a játékszabályokat.
Hogy reagál arra a felvetésre,
hogy a javításhoz való jog árt az amerikai vállalatoknak?
A kérdés az, hogy ki dönt arról, hogy mi lesz a tárgyainkkal?
Ki dönt minden lépésről?
Az Apple új programot jelentett be, melyben a vásárlók megjavíthatják
iPhone-jukat a garacia kimerítése nélkül.
Becky, mintha piros havat láttam volna ott a stúdióban.
Három...
Hazudj többet
Miközben megállás nélkül gyarapodsz
Négy...
Rejts el mindent
Tüntesd el a kárt, mit okozol
Egy elektronikai cég vezérigazgatójaként
a szabályozás szóval nem szívesen dobálózom,
de Európában láttunk sikereket.
Most már New Yorkban is
a javításhoz való jog szabályozásaival.
Ha a cégek nem akarnak javításokat végezni,
ott a kormányok közbelépnek, és kényszerítik őket
a fogyasztók és a környezet érdekében.
Készen állsz az utolsó leckére? Ez a legfontosabb.
Öt...
Irányíts többet
És tiéd lesz a világ
Ha lenne egy varázspálcám egy napra, és világvezető lennék,
gondoskodnék arról, hogy minden fogyasztási cikket gyártó cég
számoljon a hulladékká válással.
Mindegy, hogy autót gyártanak...
vagy a divatiparban dolgoznak,
telefonokkal.
Mindegy, mi az.
Minden iparágnak felelősséget kell vállalni
a gyártott áruk hulladékáért.
Ne tolják a fogyasztóra!
Ez nem a mi felelősségünk!
Hanem a tiétek.
Ha betartod a szabályokat
Sikeres leszel
Tartsd titokban az ellenségeink elől
Ha kétségeid támadnak
Azokat mindig hallgasd el
Most, hogy barátok lettünk
Vallomást teszek neked
Nincs meglepetés
Hazugság volt az egész
Bocsánatot kell kérnem
Semmit sem bánok.
Az interakcióban elhangzott információkat
csak más megbízható felhasználókkal oszd meg!
A szabályoknak széleskörű terjesztése negatív hatással lehet eladásaidra.
Dönthetünk úgy, hogy nem akarunk így élni,
és más irányba mozdulunk el.
Néha reménytelennek tűnhet, de vannak módszerek,
melyekkel nyomást gyakorolhatunk a cégekre a változásért.
Én izgatott vagyok.
Azt kéne mondanom, hogy szégyellem a helyzetet.
De izgatott vayok, mert tudom, hogy van megoldás.
Ne dobd ki rögtön a kütyüjeidet! Javítsd meg, ha lehet!
Ha nem tudod, hogy, keress valakit, aki segít!
Kivel tudnál beszélni? Nézz utána!
Lépj kapcsolatba olyanokkal, akiknek van hatalma,
és tehetnek valamit az ügyben!
Nem lehet újrahasznosítani.
Franciaországban szabály írja elő,
hogy a poharak fedelének papírból kell lennie.
Ez reménnyel tölt el.
Ez az első 100%-ban növényi alapú cipő.
Használat után mehet vissza a földbe.
Bocs a kockulásért, de imádom ezt.
Szükség van az elektronikára, igen.
Megéri gyártani, de okosabban kell csinálnunk.
Ez a személyes laptopom.
Leveszem a fedelét.
Itt van az akkumulátor az alján, könnyen kicserélhető.
Ahelyett, hogy össze lenne ragasztva, az egész gép javítható.
Mondj nemet a fast fashionre, és az egyszer használatos tárgyakra!
A műanyag üvegekre, a kávéspoharakra, az eldobható cuccokra.
Ha venni akarsz valamit, tedd bele az online kosaradba,
és hagyd ott egy hónapig!
És ha egy hónap után is kell még, akkor tényleg szükséged lehet rá.
Ennyi az egész. Vásárolj kevesebbet!
Nem lesz baj. Az élet a tapasztalatokról és az emberekről szól.
A tárgyak segíthetnek ebben, de nem ez a lényeg.
Nem az nyer, aki a legtöbb cucc-cal hal meg.
A feliratot fordította: Somogyi Julianna